28. ΝΟΜΟΣ 1379 της 12 Ιαν./15 Απρ. 1944 Περί τροποποιήσεως και συμπληρώσεως και αυθεντικής ερμηνείας ενίων διατάξεων των Ν. 4010, 774 και 2491 «περί Κρατικών προμηθειών» και Ν. 390/1943 «περί πληρωμής της αξίας τροφίμων κλπ. εις Νοσηλευτικά Ιδρύματα κλπ.». Άρθρ.1-4.(Κυρωθέντα συνεχωνεύθησαν μετά των διατάξεων του Ν.Δ. 1020/1942 δια της υπ’ αριθ. 153/1946 πράξεως Υπουργικού Συμβουλίου. Βλ. ανωτ. αριθ. 23). Άρθρ.5.-Προκειμένου περί ενταλμάτων προπληρωμής επ’ ονόματι της Τραπέζης της Ελλάδος ή της Εθνικής τραπέζης της Ελλάδος δια την συντελεσιν προμηθειών ενεργουμένων υπό της Επιτροπής Κρατικών Προμηθειών, αι κατά το άρθρ. 10 του Ν.Δ. της 22 Φεβρ. 1923 «περί προπληρωμών» οδηγίαι του Υπουργού των Οικονομικών, χορηγούνται υπό της κατά τον Ν. 4010 Επιτροπής των Κρατικών Προμηθειών. Το άρθρ. 5 εκυρώθη και διετηρήθη εν ισχύϊ δια της υπ’ αριθ. 153 της 18/27 Μαρτ. 1946 πράξεως Υπουργικού Συμβουλίου. Άρθρ.6.-(Προέβλεπε μετάταξιν των παρά τω Υ.Κ.Π. υπηρετούντων και απόσπασιν μονίμων υπαλλήλων). Άρθρ.7.-(Ηυξάνετο το όριον υπαγωγής εις την αρμοδιότητα της Υ.Κ.Γ. του άρθρ. 1 Νόμ. 4010/1929). Άρθρ.8.-Το β΄ εδάφιον του άρθρ. 1 του νόμ. 390/1943 τροποποιείται ως εξής: Αι σχετικαί πιστώσεις αναγράφονται εις τους Προϋπολογισμούς των Υπουργείων Εθνικής Προνοίας και Δικαιοσύνης. Τα χρηματικά εντάλματα επιχορηγήσεως δια την πληρωμήν της αξίας των υπό της Υπηρεσίας Κρατικών Προμηθειών εις τα Νοσηλευτικά εν γένει Ιδρύματα παρεχομένων τροφίμων κλπ. εκδίδονται επ’ ονόματι της Υ.Κ.Π. Δια κοινής αποφάσεως των Υπουργών Εθνικής Προνοίας και Οικονομικών καθορίζεται ο τρόπος πιστοχρεώσεως των Ιδρυμάτων τούτων. Ο Νόμ. 390/1943 περί πληρωμής της αξίας τροφίμων κλπ. εις Νοσηλευτικά Ιδρύματα, παρατίθεται εν τόμ. 35. Το ως άνω άρθρ. 8 εκυρώθη και διετηρήθη εν ισχύϊ δαι της υπ’ αριθ. 292/1946 πράξεως Υπουργικού Συμβουλίου. Άρθρ.9-11.(Συνεχωνεύθησαν ως τα άρθρ. 1-4). Άρθρ.12.-Πάσα διάταξις γενική ή ειδική αντιτιθεμένη εις τον παρόντα Νόμον, καθ’ ον χρόνον ούτος ισχύει, καταργείται. 